கேள்வி: இந்திய அறிவியல் பேராய சங்கம் குறித்து விரிவாக சொல்லுங்கள்.
பதில்: படிமம்:The_Prime_Minister,_Shri_Narendra_Modi_at_the_inauguration_of_the_105th_session_of_Indian_Science_Congress,_at_Manipur_University,_in_Imphal.jpg இம்பால் உள்ள மணிப்பூர் பல்கலைக்கழகம் இந்திய அறிவியல் பேராயத்தின் 105வது அமர்வின் தொடக்க விழாவில் தலைமை அமைச்சர் நரேந்திர மோதி .]] இந்தி அறிவியல் பேராய சங்கம் (''Indian Science Congress Association'') என்பது மேற்கு வங்காளம் கொல்கத்தாவை தலைமையிடமாகக் கொண்ட இந்தியாவின் முதன்மையான அறிவியல் அமைப்பாகும். 1914 ஆம் ஆண்டு கல்கத்தாவில் தொடங்கப்பட்ட இந்த சங்கம் ஆண்டுதோறும் சனவரி முதல் கிழமையில் கூடுகிறது. இதில் 30,000க்கும் மேற்பட்ட அறிவியலாளர்கள் உறுப்பினர்களாக உள்ளனர். முதல் இந்திய அறிவியல் பேராயக் கூட்டம் 1914 இல் கொல்கத்தா உள்ள ஆசியச் சமூகம் நடைபெற்றது. 2019 இந்திய அறிவியல் பேராயத்தில் போலி அறிவியல் உரைகள் ஆற்றப்பட்டப் பிறகு, எதிர்கால மாநாடுகளில் பேச்சாளர்கள் தங்கள் பேச்சுக்களின் உள்ளடக்கத்தை கூர்ந்தாய்வு செய்ய வேண்டும் என்ற கொள்கையை பேராயம் நிறுவியுள்ளது. நோபல் பரிசு பெற்றவர்கள் பட்டியல் உட்பட பல முக்கிய இந்திய மற்றும் வெளிநாட்டு அறிவியலாளர்கள் பேராயத்தின் கூட்டங்களில் கலந்து கொண்டு பேசியுள்ளனர்.
கேள்வி: இந்திய அறிவியல் பேராய சங்கம் - தோற்றம் குறித்து விரிவாக சொல்லுங்கள்.
பதில்: இந்திய அறிவியல் பேராய சங்கமானது பேராசிரியர் ஜே. எல். சைமன்சன், பேராசிரியர் பி. எஸ். மக்மகன் ஆகிய இரு பிரித்தானிய வேதியியலாளர்களின் முன்முயற்சியால் உருவானது. அறிவியல் முன்னேற்றத்திற்கான பிரித்தானிய சங்கம் போன்று ஆராய்சியாளர்களின் வருடாந்திரக் கூட்டத்தை ஏற்பாடு செய்தால், அது இந்தியாவில் அறிவியல் ஆராய்ச்சிக்கு தூண்டுதலாக இருக்கும் என அவர்களுக்குத் தோன்றியது.
கேள்வி: இந்திய அறிவியல் பேராய சங்கம் - குறிக்கோள்கள் என்பது என்ன?
பதில்: சங்கம் பின்வரும் நோக்கங்களுடன் உருவாக்கப்பட்டது : # இந்தியாவில் அறிவியல் ஆய்வுகளுக்கு ஊக்கமளித்தல்; # இந்தியாவில் பொருத்தமான இடத்தில் ஆண்டுதோறும் மாநாட்டை நடத்துவது; # ஆழ்ந்து ஆராய்ந்த முடிவுகளை பத்திரிகைகள், பிற வெளியீடுகளில் வெளியிடுதல்; # அறிவியலை மேம்படுத்தவதற்கான சொத்துக்களையும், நிதி என அனைத்தையும் பாதுகாத்தல் மற்றும் நிர்வகித்தல்;
கேள்வி: இந்திய அறிவியல் பேராய சங்கம் - வெள்ளி விழா பற்றி நீங்கள் என்ன அறிந்துள்ளீர்கள்?
பதில்: அறிவியல் பேராயத்தின் வெள்ளி விழா அமர்வு 1938 இல் கல்கத்தாவில் நெல்சன் பிரபு ரதர்ஃபோர்ட் தலைமையில் நடைபெறுவதாக இருந்தது. ஆனால் அவரது திடீர் மரணம் காரணமாக, சர் ஜேம்சு ஆப்வுட் ஜீன்சு அமர்வுக்கு தலைமை வகித்தார். இந்த வெள்ளிவிழா அமர்வில்தான் இந்திய அறிவியல் பேராயத்தின் அமர்வில் வெளிநாட்டு அறிவியலாளர்கள் கலந்துகொள்ளுதல் முதன் முதலில் தொடங்கியது.
கேள்வி: இந்திய அறிவியல் பேராய சங்கம் - பொன்விழா ஆண்டு பற்றி நீங்கள் என்ன அறிந்துள்ளீர்கள்?
பதில்: அறிவியல் பேராயம் தனது பொன்விழாவை தில்லியில் 1963 அக்டோபரில் கொண்டாடியது. அந்த அமர்வுக்கு பொதுத் தலைவராக பேராசிரியர் டி. எஸ். கோத்தாரி இருந்தார். இவ்விழாவில் இரண்டு சிறப்பு வெளியீடுகள் வெளியிடப்பட்டன: # இந்திய அறிவியல் பேராய சங்கத்தின் சுருக்கமான வரலாறு # இந்தியாவில் ஐம்பது ஆண்டுகால அறிவியல் (12 தொகுதிகளில், ஒவ்வொரு தொகுதியிலும் குறிப்பிட்ட அறிவியல் துறை குறித்த மதிப்புரைகள் இடம்பெற்றன)
கேள்வி: இந்திய அறிவியல் பேராய சங்கம் - வைர விழா ஆண்டு பற்றி தகவல் சொல்.
பதில்: அறிவியல் பேராயத்தின் வைர விழா ஆண்டு அமர்வு 1973 சனவரி 3-9 நாட்களில் சண்டிகரில் டாக்டர். எஸ். பகவந்தம் தலைமையில் நடைபெற்றது. இவ்விழாவில் இரண்டு சிறப்பு வெளியீடுகள் வெளியிடப்பட்டன: # A Decade (1963–72) இந்திய அறிவியல் பேராய சங்கம் (பொதுத் தலைவர்களின் வாழ்க்கை ஓவியங்களுடன்) # A Decade (1963–72) அறிவியல் (பிரிவு வாரியாக).